Needles and Pins

Needles and Pins (בעברית: מחטים וסיכות) הוא שיר מאת המוזיקאי האמריקאי ג'ק ניטשה וסוני בונו. הזמרת ג'קי דה-שנון  הקליטה את השיר בשנת 1963, ובהמשך הוקלטו לשיר גרסאות כיסוי רבות, בהן של להקת המחפשים, סמוקי, הראמונס, דל שנון, ג'ין קלארק, טום פטי ושוברי הלבבות יחד עם הזמרת סטיבי ניקס.

 הגרסה של דה-שנון (1963) 
באוטוביוגרפיה שלו מציין בונו שהשיר נוצר כשהוא שר וניטשה מלווה אותו בגיטרה, כך שהלחן והמילים נכתבו יחד.Sonny Bono, And the Beat Goes On (New York: Pocket Books, 1991). אבל ג'קי דה-שנון טוענת שהשיר נכתב בנגינה על פסנתר, והיא הייתה שותפה ביצירת השיר, יחד עם ניטשה ובונו, אם כי היא לא קיבלה קרדיט רשמי.

דה שנון הייתה הראשונה שהקליטה את השיר. בארצות הברית הגיע השיר למקום ה-84 במצעד בילבורד הוט 100 במאי 1963.Joel Whitburn's Top Pop Singles 1955-1990, Record Research, Inc., Menomonee Falls WI, 1991 אף על פי שהוא לא זכה להצלחה גדולה בארצות הברית, השיר הגיע לראש מצעדי הפזמונים בקנדה, והיה במקום הראשון במצעד CHUM Chart.
מצעד (1963)מיקום שיאמצעד הסינגלים הקנדי1ארצות הברית בילבורד הוט 10084

 הגרסה של המחפשים (1964) 

חברי להקת המחפשים שמעו את הזמר הבריטי קליף בנט מבצע את השיר במועדון בהמבורג שבגרמניה, והחליטו שזה יהיה הסינגל הבא שלהם. הסינגל יצא בחברת Pye Records בינואר 1964. השיר הגיע למקום הראשון בבריטניה, אירלנד ודרום אפריקה. בארצות הברית הגיע השיר למקום ה-13 במצעד בילבורד הוט 100. באפריל 1964 יצא "Needles and Pins" באלבומם של המחפשים "It's the Searchers".

חלק מהביצוע של המחפשים נכלל בשיר "Use the Man" של להקת מגאדת' שמופיע באלבומם "Cryptic Writings".

המחפשים ביצעו גרסה בגרמנית של השיר בשם "Tausend Nadelstiche".
מצעד (1964)מיקום שיאמצעד הסינגלים הצרפתי29מצעד הסינגלים הגרמני8מצעד הסינגלים האירי1מצעד הסינגלים השוודי5מצעד הסינגלים הבריטי1ארצות הברית בילבורד הוט 10013מצעד הסינגלם הנורווגי8מצעד הסינגלים הדרום אפריקאי1

 הגרסה של סמוקי (1977) 
ב-1977 הקליטה הלהקה האנגלית סמוקי את השיר כבלדת רוק לאלבומם, Bright Lights and Back Alleys. השיר הפך ללהיט באירופה ובאוסטרליה. בהמשך הקליט סולן הלהקה, כריס נורמן, גרסת כיסוי של השיר לאלבום האולפן שלו "Full Circle" משנת 2000.

 הגרסה של הראמונס (1978) 
הראמונס כללו את השיר "Needles and Pins" באלבומם Road to Ruin משנת 1978. השיר נכלל גם באלבום האוסף של הלהקה, Ramones Mania.

להקת הפופ פאנק The Commercials הקליט את השיר עבור אלבום המחווה שלהם, Ramones Maniacs.

 הגרסה של טום פטי ושוברי הלבבות (1985; הופעה חיה) 

טום פטי ושוברי הלבבות הוציא ב-1985 אלבום ראשון של הופעה חיה בשם . באלבום ביצעה הזמרת-יוצרת סטיבי ניקס, סולנית הפליטווד מק, את השיר יחד עם טום פטי בפורום בלוס אנג'לס שבקליפורניה.
מצעד (1985)מיקום שיאמצעד הסינגלים הקנדי RPM85מצעד הסינגלים הדרום אפריקאי Springbok Top 203ארצות הברית בילבורד הוט 10037ארצות הברית בילבורד Album Rock Tracks17

 קישורים חיצוניים 

 הערות שוליים 

קטגוריה:שירי 1963
קטגוריה:סינגלים מ-1963
קטגוריה:סינגלים מ-1964
קטגוריה:סינגלים מ-1985
קטגוריה:שירי שר
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:שירי סמוקי